CELEX: 62021TA0036
Language: el
Date: 2022-03-30 00:00:00
Title: Υπόθεση T-36/21: Απόφαση του Γενικού Δικαστηρίου της 30ής Μαρτίου 2022 — PO κατά Επιτροπής (Υπαλληλική υπόθεση – Υπάλληλοι – Πρόσληψη – Προκήρυξη γενικού διαγωνισμού EPSO/AD/338/17 – Mη εγγραφή στον πίνακα επιτυχόντων – Άρθρο 21 του Χάρτη των Θεμελιωδών Δικαιωμάτων – Άρθρο 1δ, παράγραφοι 1 και 4, του ΚΥΚ – Εύλογες προσαρμογές – Αρχή της απαγορεύσεως των διακρίσεων λόγω αναπηρίας – Οδηγία 2000/78/ΕΚ – Υποχρέωση αιτιολογήσεως – Καθήκον μέριμνας – Ευθύνη – Υλική ζημία και ηθική βλάβη)

23.5.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 207/38
            
         
      Απόφαση του Γενικού Δικαστηρίου της 30ής Μαρτίου 2022 — PO κατά Επιτροπής
      (Υπόθεση T-36/21) (1)
      
      (Υπαλληλική υπόθεση - Υπάλληλοι - Πρόσληψη - Προκήρυξη γενικού διαγωνισμού EPSO/AD/338/17 - Mη εγγραφή στον πίνακα επιτυχόντων - Άρθρο 21 του Χάρτη των Θεμελιωδών Δικαιωμάτων - Άρθρο 1δ, παράγραφοι 1 και 4, του ΚΥΚ - Εύλογες προσαρμογές - Αρχή της απαγορεύσεως των διακρίσεων λόγω αναπηρίας - Οδηγία 2000/78/ΕΚ - Υποχρέωση αιτιολογήσεως - Καθήκον μέριμνας - Ευθύνη - Υλική ζημία και ηθική βλάβη)
      (2022/C 207/50)
      Γλώσσα διαδικασίας: η γαλλική
      
         Διάδικοι
      
      
         Προσφεύγων-ενάγων: PO (εκπρόσωποι: L. Levi και A. Blot, δικηγόροι)
      
         Καθής-εναγομένη: Ευρωπαϊκή Επιτροπή (εκπρόσωποι: I. Melo Sampaio και D. Milanowska)
      
         Αντικείμενο
      
      Με την ασκηθείσα βάσει του άρθρου 270 ΣΛΕΕ προσφυγή-αγωγή, ο προσφεύγων-ενάγων ζητεί, αφενός, την ακύρωση της αποφάσεως της εξεταστικής επιτροπής του διαγωνισμού της 29ης Απριλίου 2020, η οποία ελήφθη κατόπιν επανεξέτασης και με την οποία δεν περιελήφθη το όνομά του στον πίνακα επιτυχόντων του γενικού διαγωνισμού EPSO/AD/338/17, και της αποφάσεως της αρμόδιας για τους διορισμούς αρχής της 14ης Οκτωβρίου 2020, με την οποία απορρίφθηκε η ένστασή του, και, αφετέρου, την αποκατάσταση της ζημίας που υπέστη εξαιτίας των εν λόγω αποφάσεων.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Απορρίπτει την προσφυγή.
               
            
                  2)
               
               
                  Έκαστος διάδικος φέρει τα δικαστικά έξοδά του.
               
            
         (1)  EE C 110 της 29.3.2021.